Mir  händ ja für drüü wuche es feriehüüsli in Rågeleje (Nordküste vo Sjælland) gmietet. So richtig es schöns im wald mit sprudelbad und sauna und ehnder gross. und im momänt sind es celes und ich det, d'Simi muen schaffe (au si muen zerscht 1 jahr da schaffe bevor si ferie zguet hät) und tuet mal da mal dihei schlafe.  und so sind mir drüü am umehüehnere. Am samschtig simmer im zoo z'Kopehage gsii. Isch also schwer z'empfehle - chinderfründlich, kompakt aber gliich na vil tier. si sind schwer am uufrüschte  dass all tier gueti gheg überchömed etc. Uf all fäll isch d'Lenja rächt begeischteret gsii ab all däne tier.  Geschter (mäntig) simmer dänn uf Helsingør gfahre und dänn mit de fähri uf Helsingborg gfahre, damit es celes au wider mal i ihrem gelobte land gsii sind…   mer händ schwein gha und es wätter isch zimli guet gsii, so dass mer händ chöne ide fuessgängerzone  umenandhüehnere, chli öppis ässe, e chli shoppe etc. D'Lenja hät na ihren nuggi irgendwo uf de fuessgängerzone usem wage gschmisse gha sodass mir en erscht nach längerem sueche wider gfunde händ - defür hämmer di gliich strass jetzt intensiv gseh…